Pakalniškių karjeras
56°17′0″ š. pl. 22°58′17″ r. ilg.﻿ / ﻿56.28333°š. pl. 22.97139°r. ilg.﻿ / 56.28333; 22.97139 Pakalniškių karjeras – karjero tvenkinys Lietuvoje, Akmenės rajone, 6,5 km į pietryčius nuo Naujosios Akmenės. Sudarytas išeksploatavus klintis ir prisipildžius vandens. Tvenkinio ilgis iš vakarų į rytus – 0,45 km, plotis – iki 0,29 km. Altitudė 72 m. Krantai žemi, tik rytinis ir pietinis krantai aukšti. Krantai ištisai apaugę medžiais ir krūmais. Tvenkinį supa Pakalniškių miškas. Pietinėje pakrantėje už miško įsikūręs Pakalniškių kaimas. Vakarine pakrante eina kelias  154  Šiauliai–Gruzdžiai–Naujoji Akmenė , į kurį įsijungia kelias  1014  Alkiškiai–Menčiai–Pakalniškiai . Šalia įsijungimo vietos yra paplūdimys. Tvenkinys nenutekantis, priklauso Dabikinės upės baseinui.